Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Tše di latelago
Puku ya ka ya Ditaba tša Beibele
Dihlatse tša Jehofa
Dilo tše di Lego Gona
Dikgatišo tše di Lego Gona
BATHO ba e ka bago ba 50 000 ba ile ba sepela leeto le letelele la go tloga Babilona go ya Jerusalema. Eupša ge ba fihla moo, ba hwetša Jerusalema e le mašope feela. Go be go se na batho bao ba dulago moo. Baisiraele ba ile ba swanelwa ke go aga dilo ka moka lefsa.
Go ile gwa feta nywaga e mentši. Ga bjale go be go fetile nywaga e 17 ga e sa le Baisiraele ba boile Babilona. Jehofa o ile a romela baporofeta ba gagwe e lego Hagai le Sakaria gore ba botše setšhaba gore se thome go aga lefsa. Setšhaba se ile sa bota thušo ya Modimo gomme sa kwa baporofeta bao. Sa thoma go aga gape gaešita le ge molao o be o re se se ke sa dira bjalo.
Bjale mmuši yo mongwe wa Peresia yo a bego a bitšwa Tatenai a tla, ke moka a botšiša Baisiraele gore ke mang yo a itšego ba age tempele. Ba mmotša gore ge ba be ba le Babilona, Kgoši Korese o rile go bona: ‘Eyang Jerusalema gomme le age tempele ya Jehofa Modimo wa lena.’
Go ile gwa feta nywaga e mengwe e mentši. Ga bjale go be go fetile mo e ka bago nywaga e 48 ga e sa le tempele e feditšwe go agwa. Batho ba Jerusalema ba be ba diila gomme motse le tempele ya Modimo di be di se boemong bjo bobotse. Ge Esera wa Moisiraele a le kua Babilona, o ile a kwa gore tempele ya Modimo e nyaka go lokišwa. Na o a tseba gore o ile a dira’ng?
Esera o ile a ya go Arithasasitha kgoši ya Peresia gomme kgoši ye ya go loka ya mo nea dimpho tše dintši gore a ye le tšona Jerusalema. A kgopela Baisiraele bao ba bego ba le moo Babilona gore ba mo thuše go di iša Jerusalema. Batho ba e ka bago ba 6 000 ba mmotša gore ba tla ya le yena. Ba be ba swanetše go rwala silifera e ntši le gauta e ntši gotee le dilo tše dingwe tše bohlokwa.
Jehofa o ile a ba šireletša. Ba fihla Jerusalema ba šireletšegile ka morago ga dikgwedi tše nne. Na se ga se bontšhe gore Jehofa a ka šireletša batho bao ba botilego thušo ya gagwe?
Ke batho ba bakae bao ba ilego ba sepela leeto le letelele la go tloga Babilona go ya Jerusalema, eupša ba ile ba hwetša eng ge ba fihla moo?
Ke selo sefe sa pele seo Baisiraele ba ilego ba se aga ge ba fihla moo, eupša manaba a bona a ile a dira’ng?
Hagai le Sakaria e be e le bomang, gomme ba ile ba botša setšhaba eng?
Ke ka baka la’ng Tatenai a ile a romela lengwalo Babilona, gona o ile a hwetša karabo efe?
Esera o ile a dira’ng ge a be a ekwa gore tempele ya Modimo e nyaka go lokišwa?
Ge e ba re ka ikhwetša re le lefelong leo go se nago phuthego ya batho ba Modimo, ke eng seo re swanetšego go tšwela pele re se dira? (Esera 3:3, 6; Dit. 17:16, 17; Baheb. 13:15)
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG